               EUROPSKA KOMISIJA
            Bruxelles, 22.3.2017.
            COM(2017) 136 final
            2017/0060(COD)
            Prijedlog
            ODLUKE EUROPSKOG PARLAMENTA I VIJEĆA
            o izmjeni Direktive 2010/40/EU u pogledu razdoblja za donošenje delegiranih akata
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Cilj je Direktive 2010/40/EU Europskog parlamenta i Vijeća od 7. srpnja 2010. o okviru za uvođenje inteligentnih prometnih sustava u cestovnom prometu i za veze s ostalim vrstama prijevoza
                  1
                (Direktiva o ITS-u), koja je stupila na snagu u kolovozu 2010., ubrzati koordinirano uvođenje i upotrebu inteligentnih prometnih sustava (ITS) u cestovnom prometu na razini EU-a. U Direktivi zahtijeva se donošenje specifikacija za mjere u četiri prioritetna područja delegiranim aktima. Direktiva o ITS-u među prvim je propisima Unije u kojima se navodi korištenje delegiranim aktima, a ovlast za donošenje delegiranih akata Komisiji je dana na određeno razdoblje, do 27. kolovoza 2017.

               Od stupanja Direktive o ITS-u na snagu donesena su četiri delegirana akta. Peti delegirani akt dovršen je sa stručnjacima iz država članica, a njime se rješava pružanje informacija o multimodalnim putovanjima na razini EU-a. Uz zahtjeve interoperabilnosti za sustav eCall, mehanizmi razmjene podataka razvijeni u tom kontekstu znatno doprinose ciljevima strategije jedinstvenog digitalnog tržišta
                  2
               . Digitalizacija sektora prometa doprinosi i njegovoj održivosti.

               Za digitalni prometni sustav potrebno je horizontalno promišljanje koje uključuje sve vrste prijevoza i industrije. Digitalne tehnologije polaze od razine podataka koji se mogu kombinirati u razinu inovativnih usluga i aplikacija. Specifikacijama u skladu s Direktivom o ITS-u omogućuje se oblikovanje zajedničkih funkcionalnih, tehničkih, organizacijskih i servisnih usluga kojima se olakšava pristupačnost i dostupnost podataka, koji se zatim koriste za razvoj ove razine inovativnih usluga i aplikacija.

               U kontekstu nedavno donesene Europske strategije za kooperativne inteligentne prometne sustave
                  3
                (C-ITS) Komisija trenutno sa stručnjacima iz država članica radi na utvrđivanju pravnog i tehničkog okvira za potporu uvođenju suradničkog ITS-a. To je dio prioritetnog područja IV iz Direktive o ITS-u te jedna od mjera iz Direktive za koju Komisija namjerava iskoristiti svoje delegirane ovlasti da bi donijela tehničke, funkcionalne i organizacijske specifikacije. Potreban je temeljit pripremni rad kako bi se zajamčilo da su specifikacijama obuhvaćeni svi aspekti potrebni za osiguranje usklađenog i interoperabilnog uvođenja C-ITS-a u Uniji. Komisija u radu blisko surađuje s dionicima platforme za C-ITS
                  4
                i upotrebljava njihove ulazne informacije te iskustva stečena u projektima uvođenja C-ITS-a kao što su inicijative država članica u okviru platforme C-ROADS
                  5
               . Specifikacije za C-ITS bit će ključne za osiguravanje koordiniranog i brzog uvođenja kooperativnih, povezanih i automatiziranih vozila u Uniji.

               Osim razvoja pravnog i tehničkog okvira za potporu uvođenju C-ITS-a, treba poduzeti i nekoliko drugih mjera u četiri prioritetna područja Direktive o ITS-u
                  6
               , kao što su specifikacije i norme za kontinuitet i interoperabilnost usluga u području upravljanja prometom i teretom (prioritetno područje II), specifikacije za druge mjere povezane s aplikacijama ITS-a u području cestovne sigurnosti i zaštite (prioritetno područje III) i definiranje mjera potrebnih za uključivanje različitih aplikacija ITS-a na otvorenu platformu u vozilu (prioritetno područje IV, stavak 1.1.).

               Da bi Komisija mogla donijeti daljnje specifikacije delegiranim aktima, ključno je produljiti delegiranje ovlasti. Nadalje, već donesene specifikacije možda će trebati ažurirati kako bi se u njima odražavao tehnički napredak ili iskustva stečena njihovom provedbom u državama članicama.

               Komisija stoga predlaže da se delegiranje ovlasti produlji za pet godina počevši od 27. kolovoza 2017. i zatim prešutno u daljnjim petogodišnjim razdobljima, osim ako se Europski parlament ili Vijeće usprotive tom produljenju.

               •Dosljednost s postojećim odredbama politike u određenom području

               Jedini je cilj ovoga prijedloga produljiti delegiranje ovlasti Komisije za donošenje delegiranih akata bez izmjena ciljeva politike ili područja primjene Direktive o ITS-u.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 91. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

                  Direktivom o ITS-u obuhvaćena su transnacionalna pitanja koja države članice same ne mogu zadovoljavajuće riješiti, poput interoperabilnosti opreme i jačanja unutarnjeg tržišta za usluge ITS-a (čime se doprinosi globalnoj konkurentnosti, zapošljavanju i gospodarskom rastu).

                  U skladu s načelom supsidijarnosti, upotreba (okvirne) direktive kao što je Direktiva o ITS-u i dalje je jedan od najprikladnijih načina za postizanje namjeravanog rezultata. Horizontalna načela i povoljni uvjeti za uvođenje ITS-a dobivaju praktičnu primjenu specifikacijama razvijenima uz znatno sudjelovanje stručnjaka iz država članica. Komisija je osnovala i Europsku savjetodavnu skupinu za ITS kako bi je predstavnici mjerodavnih javnih i privatnih dionika ITS-a mogli savjetovati o poslovnim i tehničkim aspektima provedbe i uvođenja ITS-a u EU-u.

                  Specifikacije koje donese Komisija primjenjuju se na temelju članka 5. Direktive o ITS-u, u kojemu se priznaje pravo svake države članice da sama odluči o uvođenju aplikacija i usluga ITS-a na svojem državnom području.

               •Proporcionalnost

               Djelovanje Komisije ograničeno je na minimum potreban za postizanje ciljeva prijedloga i ne prelazi ono što je potrebno za tu svrhu. Djelovanje je ograničeno na izradu postupaka i specifikacija u kvalitetno utvrđenim prioritetnim područjima za koje je potreban nadnacionalni pristup, kao potpora državama članicama i uz pomoć nacionalnih stručnjaka za ITS.

                  Neproduljivanje delegiranja ovlasti Komisiji ugrozilo bi integrirano i koordinirano uvođenje na razini EU-a interoperabilnih inteligentnih prometnih sustava u cestovnom prometu i njihove veze s ostalim vrstama prijevoza. Ne bi bilo izvedivo ni vremenski učinkovito da Vijeće i Europski parlament donose sve potrebne detaljne specifikacije jednu po jednu.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

               U izvješću o provedbi Direktive o ITS-u iz listopada 2014.
                  7
                naglašena je potreba za produljenjem (od kolovoza 2017. nadalje) delegiranja ovlasti kojim se Komisiji omogućuje donošenje delegiranih akata za specifikacije za ITS te potreba da se, u drugoj fazi, možda provede opsežnija revizija Direktive, uzimajući u obzir stalni tehnički razvoj ITS-a. Ovim je prijedlogom obuhvaćeno samo produljenje delegiranja ovlasti.

               •Savjetovanja s dionicima

               Smatra se da je ishod savjetovanja provedenog prije donošenja Direktive i Akcijskog plana za ITS
                  8
                i dalje mjerodavan, primjerice u pogledu međusektorske suradnje, provedbene strategije i koordinacije dionika.

                  Nedavno su održana ciljana savjetovanja sa skupinama dionika, konkretno s Europskim odborom za ITS i članovima Europske savjetodavne skupine za ITS. Opći je konsenzus da treba produljiti delegiranje ovlasti Komisiji za donošenje delegiranih akata.

               •Procjena učinka

               Ne planira se procjena učinka jer se produljenjem ne mijenjaju područje primjene ni sadržaj same Direktive o ITS-u.

               4.UTJECAJ NA PRORAČUN

                  Prijedlog nema nikakav utjecaj na proračun EU-a.

               5.OSTALI DIJELOVI

               •Odabir pravnog oblika prijedloga

               Cilj je prijedloga produljenje delegiranja ovlasti Komisiji za donošenje delegiranih akata. Iako su dio Direktive, nove odredbe nisu upućene državama članicama nego institucijama Unije. Stoga se ne moraju prenositi u nacionalno zakonodavstvo pa ih treba donijeti u obliku odluke.

               •Detaljno obrazloženje posebnih odredbi prijedloga

               U članku 1. ovlasti za donošenje delegiranih akata dane Komisiji produljuju se za pet godina. Nakon toga delegiranje ovlasti prešutno se produljuje za po pet godina, osim ako se Europski parlament ili Vijeće usprotive tom produljenju.

               Prema članku 2. ova Odluka stupa na snagu dvadesetog dana od dana objave u Službenom listu Europske unije.

               •Europski gospodarski prostor

               Predloženi akt značajan je za EGP.

               2017/0060 (COD)

               Prijedlog

               ODLUKE EUROPSKOG PARLAMENTA I VIJEĆA

               o izmjeni Direktive 2010/40/EU u pogledu razdoblja za donošenje delegiranih akata

               (Tekst značajan za EGP)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  9
               ,

               uzimajući u obzir mišljenje Odbora regija
                  10
               ,

               u skladu s redovnim zakonodavnim postupkom,

               budući da:

               (1)Direktivom 2010/40/EU Europskog parlamenta i Vijeća
                  11
                omogućuje se izrada specifikacija za prioritetne mjere u prioritetnim područjima.

               (2)Od stupanja Direktive 2010/40/EU na snagu Komisija je donijela četiri delegirana akta koji se odnose na prioritetne mjere te Direktive. Njima su konkretno obuhvaćeni sustav eCall i mehanizmi za razmjenu podataka kojima se olakšava elektronička razmjena podataka između relevantnih javnih tijela i dionika te relevantnih pružatelja usluga ITS-a. Postoji potreba za dodatnim delegiranim aktima u pogledu mjera koje tek treba uvesti a koje spadaju u područje primjene Direktive 2010/40/EU.

               (3)U skladu s člankom 12. Direktive 2010/40/EU ovlast za donošenje delegiranih akata iz članka 7. Direktive dana Komisiji ističe 27. kolovoza 2017.

               (4)Kako bi se ostvarili ciljevi Direktive 2010/40/EU, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije za dodatno petogodišnje razdoblje počevši od 27. listopada 2017. To bi se razdoblje prešutno trebalo produljivati za razdoblja jednakog trajanja, osim ako se Europski parlament ili Vijeće tom produljenju usprotive. Posebno je važno da Komisija tijekom pripremnog rada provodi odgovarajuća savjetovanja, uključujući i ona na stručnoj razini, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. Točnije, kako bi se osiguralo ravnopravno sudjelovanje u pripremi delegiranih akata, Europski parlament i Vijeće sve dokumente zaprimaju istodobno kad i stručnjaci država članica te njihovi stručnjaci imaju sustavan pristup sastancima stručnih skupina Komisije koje se bave pripremom delegiranih akata,

               DONIJELI SU OVU ODLUKU:

               Članak 1.

               U članku 12. Direktive 2010/40/EU stavak 1. zamjenjuje se sljedećim:

               „1.Ovlast za donošenje delegiranih akata iz članka 7. daje se Komisiji na razdoblje od pet godina od 27. kolovoza 2017. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja. Komisija izrađuje izvješće o delegiranim ovlastima najkasnije devet mjeseci prije kraja svakog petogodišnjeg razdoblja.”

               Članak 2.

               Ova Odluka stupa na snagu dvadesetog dana od dana objave u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 207, 6.8.2010., str. 1.

                     (2)

                     http://ec.europa.eu/priorities/digital-single-market_en

                     (3)
                  Europska strategija za kooperativne inteligentne prometne sustave, važan korak prema kooperativnoj, povezanoj i automatiziranoj mobilnosti (COM(2016) 766).

                     (4)

                     http://ec.europa.eu/transport/themes/its/c-its_en

                     (5)

                     https://ec.europa.eu/transport/themes/its/news/2016-10-07-european-commission-member-states-and-industry-join-forces-deployment_en

                     (6)
                  Vidjeti Prilog I. Direktivi.

                     (7)

                     http://ec.europa.eu/transport/themes/its/road/action_plan/its_reports_en.htm

                     (8)

                     http://ec.europa.eu/transport/modes/road/consultations/2008_03_26_its_en.htm

                     (9)
                  SL C , , str. .

                     (10)
                  SL C , , str. .

                     (11)
                  Direktiva 2010/40/EU Europskog parlamenta i Vijeća od 7. srpnja 2010. o okviru za uvođenje inteligentnih prometnih sustava u cestovnom prometu i za veze s ostalim vrstama prijevoza (SL L 207, 6.8.2010., str. 1.).


               EUROPSKA KOMISIJA
            Bruxelles, 11.3.2016.
            COM(2016) 130 final
            2016/0071(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u okviru Zajedničkog odbora EGP-a o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda(Proračunska linija 12.02.01)

               OBRAZLOŽENJE

               1.KONTEKST PRIJEDLOGA

               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora u Sporazum o EGP-u u što kraćem roku nakon njegova donošenja uključiti cjelokupno mjerodavno zakonodavstvo EU-a te omogućiti sudjelovanje država članica EFTA-e/EGP-a u aktivnostima ili programima EU-a bitnima za EGP.

               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA

               Nacrtom Odluke Zajedničkog odbora EGP-a (priložen predloženoj Odluci Vijeća) želi se izmijeniti Protokol 31 uz Sporazum o EGP-u o suradnji u posebnim područjima izvan područja četiriju sloboda kako bi se nastavila suradnja ugovornih stranaka Sporazuma o EGP-u u okviru djelovanja Unije koja se financiraju iz općeg proračuna Europske unije, a odnose se na „Provedbu i razvoj jedinstvenog tržišta financijskih usluga”.

               3.PRAVNI ELEMENTI PRIJEDLOGA

               Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da na prijedlog Komisije Vijeće utvrđuje stajalište o takvim odlukama koje je potrebno donijeti u ime Unije.

               Komisija Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga što prije moći predstaviti Zajedničkom odboru EGP-a.

               2016/0071 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije,
                  u okviru Zajedničkog odbora EGP-a o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda
                  (Proračunska linija 12.02.01)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  1
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  2
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31 uz Sporazum o EGP-u („Protokol 31”).

               (3)Protokol 31 uz Sporazum o EGP-u sadržava odredbe o suradnji u posebnim područjima izvan područja četiriju sloboda.

               (4)Primjereno je nastaviti suradnju ugovornih stranaka Sporazuma o EGP-u u okviru djelovanja Unije koja se financiraju iz općeg proračuna Europske unije, a odnose se na provedbu i razvoj jedinstvenog tržišta financijskih usluga.

               (5)Protokol 31 uz Sporazum o EGP-u trebalo bi stoga izmijeniti kako bi se omogućio nastavak proširene suradnje nakon 31. prosinca 2015.

               (6)Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu Odluke,

               DONIJELO JE OVU ODLUKU:

               Članak 1.

               Stajalište koje treba donijeti, u ime Unije, u okviru Zajedničkog odbora EGP-a o predloženoj izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 305, 30.11.1994., str. 6.

                     (2)
                  SL L 1, 3.1.1994., str. 3.

    ---documentbreak---

               EUROPSKA KOMISIJA
            Bruxelles, 11.3.2016.
            COM(2016) 130 final
            PRILOG
            ODLUKA ZAJEDNIČKOG ODBORA EGP-a br. .../2016oizmjeni Protokola 31 uz Sporazum o EGP-u o suradnji u posebnim područjima izvanpodručja četiriju sloboda uz prijedlog Odluke Vijećao stajalištu koje treba donijeti, u ime Europske unije, u okviru Zajedničkogodbora EGP-a o izmjeni Protokola 31 uz Sporazum o EGP-u osuradnji u posebnim područjima izvan područja četiriju sloboda(Proračunska linija 12.02.01)

               PRILOG

                  ODLUKA ZAJEDNIČKOG ODBORA EGP-a br. .../2016
                  o
                  izmjeni Protokola 31 uz Sporazum o EGP-u o suradnji u posebnim područjima izvan
                  područja četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je nastaviti suradnju ugovornih stranaka Sporazuma o EGP-u u okviru djelovanja Unije koja se financiraju iz općeg proračuna Europske unije, a odnose se na provedbu i razvoj jedinstvenog tržišta financijskih usluga.

               (2)Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2016.

               DONIO JE OVU ODLUKU:

               Članak 1.

               Članak 7. Protokola 31 uz Sporazum o EGP-u mijenja se kako slijedi:

               1.U stavcima 3. i 4. riječi „stavaka 5. do [11.]” zamjenjuju se riječima „ovog članka”.

               2.Dodaje se sljedeći stavak:

               „12.Države EFTA-e od 1. siječnja 2016. sudjeluju u djelovanjima Unije koja se odnose na sljedeću proračunsku liniju, koja je uključena u opći proračun Europske unije za financijsku godinu 2016.:

               –Proračunska linija 12 02 01: „Provedba i razvoj jedinstvenog tržišta financijskih usluga”.”

               Članak 2.

               Ova Odluka stupa na snagu prvog dana nakon posljednje obavijesti u skladu s člankom 103. stavkom 1. Sporazuma o EGP-u*.

                  1Primjenjuje se od 1. siječnja 2016.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 8.5.2017.
            COM(2017) 216 final
            2017/0093(NLE)
            Prijedlog
            ODLUKE VIJEĆA
            o utvrđivanju stajališta koje u ime Europske unije treba donijeti u Regionalnoj organizaciji za upravljanje ribarstvom južnog Pacifika (SPRFMO) i o stavljanju izvan snage Odluke 14405/12

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Odlukom Vijeća 2012/130/EU
                  1
                Unija je odobrila Konvenciju o očuvanju i gospodarenju ribolovnim resursima na otvorenom moru u južnom Pacifiku (Konvencija), kojom je uspostavljena Regionalna organizacija za upravljanje ribarstvom južnog Pacifika (SPRFMO). U okviru SPRFMO-a Komisija Regionalne organizacije za upravljanje ribarstvom južnog Pacifika (Komisija SPRFMO-a) odgovorna je za donošenje mjera oblikovanih kako bi se osiguralo dugoročno očuvanje i održivo iskorištavanje ribolovnih resursa na području primjene Konvencije SPRFMO-a te zaštitili morski ekosustavi u kojima se ti resursi nalaze. Te mjere mogu za Uniju postati obvezujuće.

               Stajalište koje u ime Unije treba donijeti u regionalnim organizacijama za upravljanje ribarstvom (RFMO-ovi) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice stajališta Unije na višegodišnjoj osnovi, uzimajući u obzir da se ono nakon toga usklađuje za svaki godišnji sastanak na temelju neslužbenih dokumenata Komisije o kojima će raspravljati radna skupina Vijeća.

               U pogledu SPRFMO-a Odlukom Vijeća 14405/12 od 5. listopada 2012. predviđa se revizija stajališta Unije prije godišnjeg sastanka 2017. Stoga se ovim prijedlogom nastoji utvrditi stajalište Unije u okviru SPRFMO-a za razdoblje od 2017. do 2021. te na taj način zamijeniti Odluku Vijeća 14405/12 od 5. listopada 2012., kojom je obuhvaćeno razdoblje od 2012. do 2016.

               •Dosljednost s postojećim odredbama politike u određenom području

               Revizijom se žele ugraditi načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  2
               , uzimajući u obzir i ciljeve Komunikacije Komisije o vanjskoj dimenziji ZRP-a
                  3
               . Osim toga, stajalište Unije usklađeno je s Ugovorom iz Lisabona.

               Kao što je to slučaj i s trenutačnim stajalištem, sljedeće stajalište sadržava opća načela i smjernice, ali se pritom uzimaju u obzir posebnosti SPRFMO-a u mjeri u kojoj je to moguće. Nadalje, na zahtjev država članica uvodi se standardni postupak za godišnje utvrđivanje stajališta Unije.

               •Dosljednost u odnosu na druge politike Unije

               Nije primjenjivo

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Sljedeća odluka temelji se na Ugovoru o funkcioniranju Europske unije, a posebno članku 43. stavku 2. u vezi s člankom 218. stavkom 9., kojim se predviđa da Vijeće na prijedlog Komisije donosi odluku o utvrđivanju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke. To se primjenjuje na stajalište koje u ime Unije treba donijeti Komisija u okviru SPRFMO-a.

               Uredba (EU) br. 1380/2013 Europskog parlamenta i Vijeća pravna je osnova za utvrđivanje načela koja će se odraziti u ovom stajalištu.

               Sljedećom odlukom, kojom je obuhvaćeno razdoblje od 2017. do 2021., zamjenjuje se Odluka Vijeća 14405/12, kojom je obuhvaćeno razdoblje od 2012. do 2016.

               •Supsidijarnost (za neisključivu nadležnost)

               Nije primjenjivo

               •Proporcionalnost

               Nije primjenjivo

               •Odabir instrumenta

               U skladu s člankom 218. stavkom 9. Ugovora o funkcioniranju Europske unije, stajalište koje u ime Unije treba donijeti u regionalnim organizacijama za upravljanje ribarstvom kada su pozvane donositi akte koji proizvode pravne učinke, uz iznimku akata kojima se dopunjuje ili mijenja njihov institucijski okvir, mora biti doneseno odlukom Vijeća na prijedlog Komisije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

               Nije primjenjivo

               •Savjetovanja s dionicima

               Nije primjenjivo

               •Prikupljanje i primjena stručnih znanja

               Nije primjenjivo

               •Procjena učinka

               Nije primjenjivo

               •Primjerenost propisa i pojednostavnjenje

               Nije primjenjivo

               •Temeljna prava

               Nije primjenjivo

               4.UTJECAJ NA PRORAČUN

                  Nije primjenjivo

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

                  Nije primjenjivo

               •Dokumenti s obrazloženjima (za direktive)

                  Nije primjenjivo

               •Detaljno obrazloženje posebnih odredbi prijedloga

                  Nije primjenjivo

               2017/0093 (NLE)

               Prijedlog

               ODLUKE VIJEĆA

               o utvrđivanju stajališta koje u ime Europske unije treba donijeti u Regionalnoj organizaciji za upravljanje ribarstvom južnog Pacifika (SPRFMO) i o stavljanju izvan snage Odluke 14405/12

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Člankom 38. Ugovora o funkcioniranju Europske unije u vezi s njegovim člankom 39. stavkom 1. točkom (d) predviđa se da je jedan od ciljeva zajedničke ribarstvene politike osigurati dostupnost opskrbe.

               (2)Člankom 2. Uredbe (EU) br. 1380/2013 Europskog parlamenta i Vijeća
                  4
                predviđa se da se zajedničkom ribarstvenom politikom osigurava da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi te koristi za zapošljavanje i doprinosa dostupnosti opskrbe hranom. Osim toga predviđa se da se u okviru zajedničke ribarstvene politike primjenjuje predostrožni pristup upravljanju ribarstvom i nastoji osigurati da se iskorištavanjem živih morskih bioloških resursa obnavlja populacija ulovljenih vrsta i održava iznad razina koje mogu proizvesti najveći održivi prinos. Njome se predviđa i da Unija nastoji poduzimati mjere upravljanja i očuvanja koje se temelje na najboljim dostupnim znanstvenim savjetima, promicati ribolovne metode koje pridonose selektivnijem ribolovu i izbjegavanju te smanjenju, koliko je moguće, neželjenog ulova, baviti se ribolovom s manjim utjecajem na morski ekosustav i ribolovne resurse te postupno eliminirati odbačeni ulov. Osim toga, člankom 28. Uredbe (EU) br. 1380/2013 izričito se predviđa da Unija ta načela primjenjuje u svojoj vanjskoj politici.

               (3)Odlukom Vijeća 2012/130/EU
                  5
                Unija je sklopila Konvenciju o očuvanju i gospodarenju ribolovnim resursima na otvorenom moru u južnom Pacifiku (Konvencija SPRFMO-a), kojom je uspostavljena Regionalna organizacija za upravljanje ribarstvom južnog Pacifika (SPRFMO). U okviru SPRFMO-a Komisija Regionalne organizacije za upravljanje ribarstvom južnog Pacifika (Komisija SPRFMO-a) odgovorna je za donošenje mjera oblikovanih kako bi se osiguralo dugoročno očuvanje i održivo iskorištavanje ribolovnih resursa primjenom predostrožnog pristupa i ekosustavnog pristupa upravljanju ribarstvom te kako bi se na temelju toga zaštitili morski ekosustavi u kojima se ti resursi nalaze. Te mjere trebaju za Uniju postati obvezujuće.

               (4)Vijeće je 5. listopada 2012. donijelo Odluku 14405/12 o utvrđivanju stajališta Unije koje treba donijeti u Regionalnoj organizaciji za upravljanje ribarstvom južnog Pacifika (SPRFMO).

               (5)Odlukom 14405/12 predviđa se da se u njoj utvrđeno stajalište treba revidirati najkasnije do godišnjeg sastanka Komisije SPRFMO-a 2017. Stoga je primjereno staviti izvan snage Odluku 14405/12 i zamijeniti je novom odlukom.

               (6)Zbog promjenjive prirode ribolovnih resursa na području primjene Konvencije i posljedične potrebe da se stajalištem Unije uzme u obzir novi razvoj događanja, uključujući statističke, biološke i druge podatke koji se predstavljaju prije ili tijekom godišnjeg sastanka Komisije SPRFMO-a, za godišnje utvrđivanje stajališta Unije potrebno je utvrditi postupke u skladu s načelom lojalne suradnje među institucijama Unije sadržanim u članku 13. stavku 2. UEU-a.

               (7)Komisija u skladu s člankom 218. i člankom 3. stavkom 1. UFEU-a zastupa EU na godišnjem sastanku Komisije SPRFMO-a. Stoga je ova Odluka upućena Komisiji,

               DONIJELO JE OVU ODLUKU:

               Članak 1.

               Stajalište koje treba zauzeti Europska unija na godišnjem sastanku Komisije SPRFMO-a kada je to tijelo pozvano donositi odluke koje imaju pravni učinak utvrđeno je u Prilogu I.

               Članak 2.

               Godišnje utvrđivanje stajališta Unije na godišnjem sastanku Komisije SPRFMO-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. Vijeće ocjenjuje i, ako je potrebno, revidira na prijedlog Komisije najkasnije do godišnjeg sastanka Komisije SPRFMO-a 2022.

               Članak 4.

               Odluka 14405/12 stavlja se izvan snage.

               Članak 5.

               Ova je Odluka upućena Europskoj komisiji.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 67, 6.3.2012., str. 1.

                     (2)
                  Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)
                  COM(2011)424, 13.7.2011.

                     (4)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (5)

                        Odluka Vijeća 2012/130/EU od 3. listopada 2011. o odobrenju, u ime Europske unije, Konvencije o očuvanju i gospodarenju ribolovnim resursima na otvorenom moru u južnom Pacifiku (SL L 67, 6.3.2012., str. 1.).

    ---documentbreak---

               EUROPSKA KOMISIJA
            Bruxelles, 8.5.2017.
            COM(2017) 216 final
            PRILOZI

            PrijedloguODLUKE VIJEĆA
            o utvrđivanju stajališta koje u ime Europske unije treba donijeti u Regionalnoj organizaciji za upravljanje ribarstvom južnog Pacifika (SPRFMO) i o stavljanju izvan snage Odluke 14405/12

               PRILOG I.

               Stajalište Unije u Komisiji Regionalne organizacije za upravljanje ribarstvom južnog Pacifika

               (1)Načela

               Unija u okviru SPRFMO-a:

               a)
                     osigurava da su mjere donesene unutar SPRFMO-a u skladu s ciljevima i načelima Unije utvrđenima u okviru zajedničke ribarstvene politike, posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom kojim se ograničava utjecaj ribolovnih aktivnosti na okoliš, kako bi se u najvećoj mogućoj mjeri izbjegao i smanjio neželjeni ulov i postupno eliminirao odbačeni ulov te kako bi se na najmanju moguću mjeru smanjio utjecaj ribolovnih aktivnosti na morski ekološki sustav, te promicanjem gospodarski održivog i konkurentnog ribolova Unije kako bi se osigurao primjeren životni standard onima koji ovise o ribolovnim aktivnostima vodeći računa o interesima potrošača;

               b)
                     osigurava da su mjere donesene u okviru SPRFMO-a u skladu s ciljevima Konvencije SPRFMO-a;

               c)
                     osigurava da su mjere donesene u okviru SPRFMO-a usklađene s međunarodnim pravom, a posebno s odredbama Konvencije UN-a o pravu mora, Sporazuma UN-a o očuvanju i upravljanju pograničnim ribljim stokovima i vrlo migratornim ribljim stokovima, Sporazuma o promicanju usklađivanja ribarskih plovila na otvorenom moru s međunarodnim mjerama za očuvanje i upravljanje i Sporazuma o mjerama države luke Organizacije za hranu i poljoprivredu iz 2009.;

               d)
                     promiče stajališta koja su dosljedna s onima koja su zauzeta u okviru drugih regionalnih organizacija za upravljanje ribarstvom i, prema potrebi, s regionalnim konvencijama o moru na istom području;

               e)
                     nastoji ostvariti sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno s onima koje se odnose na vanjske odnose, okoliš, trgovinu, razvoj, istraživanje i inovacije te s drugima;

               f)
                     osigurava poštovanje međunarodnih obveza Unije;

               g)
                     slijedi Zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike
                  1
               ;

               h)
                     nastoji na temelju istih načela i standarda koji se primjenjuju u okviru prava Unije stvoriti ujednačene uvjete za flotu Unije na području primjene Konvencije te promicati ujednačenu provedbu rezolucija i preporuka.

               (2)Smjernice

               Unija prema potrebi nastoji podupirati SPRFMO-ovo donošenje sljedećih mjera:

               a)
                     mjere za očuvanje ribolovnih resursa i upravljanje njima na području primjene Konvencije SPRFMO-a koje se temelje na najboljim dostupnim znanstvenim savjetima, uključujući ukupni dopušteni ulov (TAC-ovi) i kvote ili reguliranje napora za vrste koje regulira SPRFMO, čime bi se progresivno i postupno ostvarila ili održala proizvodnja najvećeg održivog prinosa na temelju propisa za kontrolu ulova najkasnije do 2020.;

               b)
                     prema potrebi, posebne mjere za stokove koji su izloženi prelovu kako bi ribolovni napor bio u skladu s dostupnim ribolovnim mogućnostima te dodatne mjere koje se odnose na dubokomorske riblje stokove kao resurse koji su posebno izloženi prelovu;

               c)
                     mjere za potporu prikupljanju znanstvenih podataka o ribarstvu i promicanje intenzivnije suradnje industrije i znanstvenika;

               d)
                     mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene Konvencije SPRFMO-a, uključujući popis plovila koja obavljaju takav ribolov i mjere države luke;

               e)
                     mjere praćenja, kontrole i nadzora na području primjene Konvencije SPRFMO-a kako bi se osigurala učinkovitost kontrole i usklađenost s mjerama donesenima u okviru SPRFMO-a, uključujući provedbu sustava za praćenje plovila SPRFMO-a;

               f)
                     mjere za smanjenje negativnog utjecaja ribolovnih aktivnosti na morsku bioraznolikost, uključujući morske ptice, i zaštitne mjere za osjetljive morske ekosustave (VME-ovi), uključujući identifikaciju novih potencijalnih VME-ova, na području primjene Konvencije SPRFMO-a u skladu s Rezolucijama Opće skupštine Ujedinjenih naroda i za morske ekosustave, koje obuhvaćaju mjere za najveće moguće izbjegavanje i smanjivanje neželjenog ulova, uključujući ulov ekološki povezanih vrsta, i mjere za postupno eliminiranje odbačenog ulova;

               g)
                     mjere kojima je cilj zabrana ribolova koji se obavlja samo radi izlova peraja morskog psa uz zahtjev da se svi morski psi moraju iskrcati s perajama prirodno povezanima s trupom;

               h)
                     razvoj zajedničkih pristupa s ostalim regionalnim organizacijama za upravljanje ribarstvom koje su uključene u upravljanje ribarstvom u SPRFMO-u;

               i)
                     podupiranje uspostave promatračkog programa stvaranjem i sudjelovanjem u izradi odgovarajućeg sustava promatranja;

               j)
                     potpora provedbi redovitih revizija radi pravovremene ocjene uspješnosti SPRFMO-a i provedba njegovih preporuka;

               k)
                     mjere za srednjoročno osiguravanje uravnoteženije preraspodjele proračuna SPRFMO-a;

               l)
                     dodatne tehničke mjere koje se temelje na savjetima pomoćnih tijela SPRFMO-a.

               PRILOG II.

               Godišnje utvrđivanje stajališta Unije koje treba zauzeti

               na godišnjem sastanku Komisije Regionalne organizacije za upravljanje ribarstvom južnog Pacifika

               Prije svakoga godišnjeg sastanka Komisije SPRFMO-a poduzimaju se potrebni koraci kako bi se osiguralo da se stajalištem koje se izražava u ime Unije uzimaju u obzir najnoviji statistički, biološki i drugi relevantni podaci dostavljeni Europskoj komisiji, u skladu s načelima i smjernicama određenima u Prilogu I.

               U tu svrhu i na temelju tih podataka Europska komisija Vijeću ili njegovim pripremnim tijelima prije svakoga godišnjeg sastanka Komisije SPRFMO-a pravovremeno dostavlja pisani dokument u kojem se utvrđuju detalji prijedloga utvrđivanja stajališta Unije za raspravu i prihvaćanje.

               Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)
                  vidi dok. 7086/12 PECHE 66


               EUROPSKA KOMISIJA
            Bruxelles, 5.10.2017.
            COM(2017) 582 final
            2017/0253(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u(Pripremno djelovanje Unije za istraživanja u području obrane)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora EGP-a (priloženim predloženoj Odluci Vijeća) želi se izmijeniti Protokol 31 uz Sporazum o EGP-u kako bi suradnja ugovornih stranaka Sporazuma o EGP-u obuhvatila i sudjelovanje država EFTA-e koje su članice EGP-a u pripremnom djelovanju Unije za istraživanja u području obrane (dalje u tekstu „pripremno djelovanje”). S obzirom na to da Lihtenštajn i Island nisu izrazili interes za sudjelovanjem u ovom pripremnom djelovanju, nacrt odluke Zajedničkog odbora EGP-a odnosi se stoga samo na Norvešku.

               •Dosljednost s postojećim odredbama politike u određenom području

               Člankom 78. Sporazuma o EGP-u predviđeno je da ugovorne stranke trebaju jačati i proširiti suradnju u okviru aktivnosti EU-a u području istraživanja i tehnološkog razvoja. Komisija, koja trenutačno financira isključivo civilnu ili dvojnu upotrebu u području istraživanja i razvoja u okviru svojeg programa Obzor 2020., smatra pripremno djelovanje glavnim instrumentom za ispitivanje dodane vrijednosti istraživanja povezanih s obranom koja se financiraju iz proračuna EU-a.

               S obzirom na to da je Norveška sklopila administrativni sporazum s Europskom obrambenom agencijom te da je povezana Direktiva (2009/81/EZ) o javnoj nabavi u području obrane i sigurnosti, kojom se osigurava istinsko tržišno natjecanje i jednako postupanje u tom području, već 2014. uključena u Sporazum o EGP-u, sudjelovanje Norveške u pripremnom djelovanju u skladu je s postojećim odredbama u tom području politike.

               •Dosljednost u odnosu na druge politike Unije

               Zajedničko istraživanje u području obrane koje se odnosi na inovativne tehnologije, proizvode i usluge ključno je za očuvanje dugoročne konkurentnosti obrambenog sektora te strateške autonomije Europe. Suradnja s Norveškom pozitivno će doprinijeti nastojanjima EU-a u tom području.

               Komisija prepoznaje pripremno djelovanje kao dio svojih politika koje se odnose na unutarnje tržište, industriju i istraživanje. Stoga je daljnje poboljšanje suradnje u tom području u skladu s ciljevima Sporazuma o EGP-u.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravnu osnovu čine članak 54. stavak 2. točka (b), članak 84. stavak 2. i članak 124. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002
                  1
                u vezi s člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u, pod uvjetom da Vijeće na prijedlog Komisije utvrdi stajalište o takvim odlukama koje treba donijeti u ime Unije.

               Komisija u suradnji s Europskom službom za vanjsko djelovanje Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga:

               cilj ovog prijedloga, odnosno uspostavu suradnje u pogledu istraživanja u području obrane s državama EFTA-e koje su članice EGP-a sudjelovanjem u pripremnom djelovanju koje se financira iz proračuna EU-a, ne mogu u dovoljnoj mjeri ostvariti države članice i stoga se, zbog svojih učinaka, on može bolje ostvariti na razini Unije.

               •Proporcionalnost

               U skladu s načelom proporcionalnosti, prijedlog ne prelazi ono što je potrebno za postizanje njegova cilja, a to je jačanje i proširenje suradnje u okviru aktivnosti EU-a u području istraživanja i tehnološkog razvoja.

               •Odabir instrumenta

               U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu, on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja te procjena učinka

               Komisija je 2013. razmatrala pokretanje pripremnog djelovanja
                  3
                za istraživanja u području obrane kako bi sektor obrane i sigurnosti postao konkurentniji i učinkovitiji
                  4
               . Europski parlament
                  5
                i Vijeće
                  6
                pozdravili su tu inicijativu i pozvali Komisiju da izradi prijedlog za provedbu pripremnog djelovanja. Europsko vijeće
                  7
                je 2015. istaknulo potrebu za osiguravanjem odgovarajućeg financiranja pripremnog djelovanja, čime se otvorio put za budući program istraživanja i tehnologije u području obrane
                  8
               .

               4.UTJECAJ NA PRORAČUN

               Norveška daje financijski doprinos Proračunskoj liniji 02 04 77 03: „Pripremno djelovanje za istraživanja u području obrane”. Očekuje se da će norveški doprinos za 2017. iznositi 585 000 EUR.

               5.OSTALI DIJELOVI

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Stoga, kako bi se premostilo razdoblje od donošenja „Odluke Komisije o financiranju ´Pripremnog djelovanja za istraživanja u području obrane` i upotrebi jediničnih troškova za 2017. godinu” do dobivanja navedenog financijskog doprinosa, nacrt odluke Zajedničkog odbora retroaktivno se primjenjuje od 11. travnja 2017. Institucije, poduzeća, organizacije i državljani Norveške trebali bi stoga imati pravo sudjelovati u aktivnostima koje počnu prije stupanja na snagu ove Odluke Zajedničkog odbora EGP-a. Troškovi njihova sudjelovanja u tim aktivnostima, koje se počinju provoditi nakon 11. travnja 2017., trebali bi se smatrati prihvatljivima uz iste uvjete kao što su oni koji se primjenjuju na troškove institucija, poduzeća, organizacija i državljana država članica EU-a ako ova Odluka stupi na snagu prije kraja predmetnog pripremnog djelovanja.

               Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               Osim toga, u skladu s Protokolom 32, člankom 1. stavkom 8. Sporazuma o EGP-u, odluka Zajedničkog odbora EGP-a o sudjelovanju države EFTA-e koja je članica EGP-a u aktivnosti iz Priloga o EGP-u općem proračunu Europske unije donosi se do 10. srpnja. U slučaju njezina nedonošenja suradnja se odgađa za sljedeću godinu, osim ako se stranke drukčije dogovore.

               S obzirom na važnost započinjanja suradnje od početka pripremnog djelovanja, priloženom se Odlukom Zajedničkog odbora EGP-a predviđa da suradnja počne 11. travnja 2017. čak i ako se ta Odluka Zajedničkog odbora EGP-a donese nakon 10. srpnja 2017.

               2017/0253 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u

                  (Pripremno djelovanje Unije za istraživanja u području obrane)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  9
               , a posebno njezin članak 1. stavak 3.,

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002
                  10
               , a posebno njezin članak 54. stavak 2. točku (b), članak 84. stavak 2. i članak 124.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  11
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31 uz Sporazum o EGP-u („Protokol 31”).

               (3)Protokol 31 uz Sporazum o EGP-u sadržava odredbe o suradnji u posebnim područjima izvan područja četiriju sloboda.

               (4)Primjereno je proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e u pripremnom djelovanju Unije za istraživanja u području obrane koje se financira iz općeg proračuna Europske unije.

               (5)Primjereno je da sudjelovanje država EFTA-e u aktivnostima povezanima s tim pripremnim djelovanjem koje se financiraju iz proračunske linije 02 04 77 03 počne 11. travnja 2017. čak i ako se priložena Odluka Zajedničkog odbora donese ili ako se o ispunjenju ustavnih zahtjeva za ovu Odluku, ako postoje, obavijesti nakon 10. srpnja 2017.

               (6)Institucije, poduzeća, organizacije i državljani država EFTA-e trebali bi imati pravo sudjelovati u aktivnostima koje počnu prije stupanja na snagu ove Odluke. Troškovi njihova sudjelovanja u tim aktivnostima, koje se počinju provoditi nakon 11. travnja 2017., trebali bi se smatrati prihvatljivima uz iste uvjete kao što su oni koji se primjenjuju na troškove institucija, poduzeća, organizacija i državljana država članica EU-a ako priložena Odluka Zajedničkog odbora EGP-a stupi na snagu prije kraja predmetnog pripremnog djelovanja.

               (7)Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 11. travnja 2017.

               (8)Stajalište Unije u Zajedničkom odboru EGP-a trebalo bi se temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba donijeti, u ime Unije, u Zajedničkom odboru EGP-a o predloženoj izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 248, 16.9.2002., str. 1.

                     (2)
                  SL L 305, 30.11.1994., str. 6.–8.

                     (3)
                  Pripremno djelovanje u smislu članka 54. stavka 2. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

                     (4)
                  COM(2013)542: Prema konkurentnijem i učinkovitijem sektoru obrane i sigurnosti.

                     (5)
                  Rezolucija Europskog parlamenta od 21. studenoga 2013. o tehnološkoj i industrijskoj bazi europskog obrambenog sektora (2013/2125(INI)).

                     (6)
                  Zaključci Europskog vijeća od 19. i 20. prosinca 2013. (EUCO 217/13)

                     (7)
                  Zaključci Europskog vijeća od 25. i 26. lipnja 2015. (EUCO 22/15)

                     (8)
                  Europska obrambena agencija definira „istraživanje i tehnologiju” kao aktivnosti istraživanja povezane s obranom s razinom tehnološke spremnosti između 1 i 6.

                     (9)
                  SL L 305, 30.11.1994., str. 6. – 8.

                     (10)
                  SL L 248, 16.9.2002., str. 1.

                     (11)
                  SL L 1, 3.1.1994., str. 3.

    ---documentbreak---

               EUROPSKA KOMISIJA
            Bruxelles, 5.10.2017.
            COM(2017) 582 final
            PRILOG

               Prijedlogu odluke Vijećao stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u(Pripremno djelovanje Unije za istraživanja u području obrane)

               ODLUKA ZAJEDNIČKOG ODBORA EGP-a br. .../2017

                  od

                  o izmjeni Protokola 31 uz Sporazum o EGP-u
                  o suradnji u posebnim područjima izvan područja četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e u pripremnom djelovanju Unije za istraživanja u području obrane koje se financira iz općeg proračuna Europske unije.

               (2)Primjereno je da sudjelovanje država EFTA-e u aktivnostima povezanima s tim pripremnim djelovanjem koje se financiraju iz proračunske linije 02 04 77 03 počne 11. travnja 2017. čak i ako se ova Odluka donese ili ako se o ispunjenju ustavnih zahtjeva za ovu Odluku, ako postoje, obavijesti nakon 10. srpnja 2017.

               (3)Institucije, poduzeća, organizacije i državljani država EFTA-e trebali bi imati pravo sudjelovati u aktivnostima koje počnu prije stupanja na snagu ove Odluke. Troškovi njihova sudjelovanja u tim aktivnostima, koje se počinju provoditi nakon 11. travnja 2017., trebali bi se smatrati prihvatljivima uz iste uvjete kao što su oni koji se primjenjuju na troškove institucija, poduzeća, organizacija i državljana država članica EU-a ako ova Odluka stupi na snagu prije kraja predmetnog pripremnog djelovanja.

               (4)Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 11. travnja 2017.,

               DONIO JE OVU ODLUKU:

               Članak 1.

               U članku 1. Protokola 31 uz Sporazum o EGP-u dodaje se sljedeći stavak:

               „13.(a)Države EFTA-e od 11. travnja 2017. sudjeluju u aktivnostima Unije povezanima sa sljedećom proračunskom linijom koje su uključene u opći proračun Europske unije za financijsku godinu 2017.:

               –Proračunska linija 02 04 77 03: „Pripremno djelovanje za istraživanja u području obrane”.

               (b)Države EFTA-e financijski doprinose aktivnostima iz točke (a) u skladu s člankom 82. stavkom 1. točkom (a) Sporazuma.

               (c)Troškovi sudjelovanja institucija, poduzeća, organizacija i državljana država EFTA-e u aktivnostima iz točke (a), koje se počinju provoditi nakon 11. travnja 2017., smatraju se prihvatljivima od početka djelovanja uz iste uvjete kao što su oni koji se primjenjuju na troškove institucija, poduzeća, organizacija i državljana država članica EU-a i u skladu s odgovarajućim sporazumom ili odlukom o dodjeli bespovratnih sredstava ako Odluka Zajedničkog odbora EGP-a br. .../2017 [ova Odluka] stupi na snagu prije kraja pripremnog djelovanja.

               (d)Island i Lihtenštajn ne sudjeluju u ovom pripremnom djelovanju i ne pridonose financijski aktivnostima iz točke (a).”

               Članak 2.

               Ova Odluka stupa na snagu prvog dana nakon posljednje obavijesti u skladu s člankom 103. stavkom 1. Sporazuma o EGP-u*.

                  1Primjenjuje se od 1. siječnja 2017.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  [Ustavni zahtjevi nisu navedeni.] [Ustavni su zahtjevi navedeni.]

    ---documentbreak--- NA ---documentbreak---

               EUROPSKA KOMISIJA
            Bruxelles, 5.10.2017.
            COM(2017) 582 final
            PRILOG

            Odluci br. …/… o izmjeni
            Protokola 31 uz Sporazum o EGP-u radi proširenja suradnje ugovornih stranka kako bi se uključilo sudjelovanje država EFTA-e u pripremnom djelovanju Unije za istraživanja u području obrane

               Izjava država EFTA-e

               Ovom Odlukom proširuje se suradnja ugovornih stranaka kako bi se uključilo sudjelovanje država EFTA-e u pripremnom djelovanju Unije o istraživanju u području obrane. Države EFTA-e smatraju da pitanja obrane nisu obuhvaćena Sporazumom o EGP-u i da se stoga donošenjem ove Odluke ne proširuje područje primjene Sporazuma o EGP-u kako bi se uključila pitanja obrane osim sudjelovanja država EFTA-e u tom pripremnom djelovanju. Države EFTA-e naglašavaju i da Island i Lihtenštajn ne sudjeluju niti financijski pridonose tom pripremnom djelovanju.


               EUROPSKA KOMISIJA
            Bruxelles, 7.8.2017.
            COM(2017) 416 final
            2017/0187(NLE)
            Prijedlog
            ODLUKE VIJEĆA
            o utvrđivanju stajališta koje treba donijeti u ime Europske unije u Međunarodnom vijeću za šećer u pogledu produljenja Međunarodnog sporazuma o šećeru iz 1992.

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje u ime Unije treba donijeti u Međunarodnom vijeću za šećer u vezi s predviđenim donošenjem odluke o produljenju Međunarodnog sporazuma o šećeru iz 1992. za još dvije godine.

               2.Kontekst prijedloga

               2.1.Međunarodni sporazum o šećeru iz 1992.

               Svrha Međunarodnog sporazuma o šećeru iz 1992. (dalje u tekstu „Sporazum”) jest osigurati pojačanu međunarodnu suradnju na svjetskoj razini u pogledu šećera i s njime povezanih pitanja, osigurati forum za savjetovanje među vladama o šećeru i o načinima poboljšanja trgovanja šećerom na svjetskoj razini, olakšati trgovinu prikupljanjem i pružanjem informacija o svjetskom tržištu šećera i drugih sladila te poticati  veću potražnju šećera, posebno za netradicionalne uporabe. Sporazum je stupio na snagu 1. siječnja 1993.

               Europska unija stranka je Sporazuma
                  1
               .

               2.2.Međunarodno vijeće za šećer

               Međunarodno vijeće za šećer tijelo je odgovorno za izvršavanje svih funkcija potrebnih za provođenje odredbi tog Sporazuma. Donosi pravila i propise, uključujući poslovnik za Vijeće i njegove odbore te financijske i kadrovske propise Organizacije. Vijeće vodi potrebne evidencije i objavljuje godišnje izvješće te, prema potrebi, druge informacije.

               Članice tog Sporazuma imaju ukupno 2000 glasova. Svaka članica Sporazuma ima određen broj glasova koji se svake godine prilagođava u skladu s unaprijed definiranim kriterijima u Sporazumu. Sve odluke Vijeća u načelu se donose konsenzusom, osim ako je drugačije određeno u Sporazumu. Ako nije postignut konsenzus, odluke se donose običnom većinom glasova, osim ako je Sporazumom predviđeno posebno glasovanje.

               2.3.Predviđeni akt Međunarodnog vijeća za šećer

               Nakon 51. zasjedanja održanog 22. lipnja 2017. Međunarodno vijeće za šećer mora donijeti odluku u pogledu produljenja Međunarodnog sporazuma o šećeru iz 1992. za još dvije godine („predviđeni akt”). Odluka se donosi pisanim postupkom.

               Predviđeni akt postaje obvezujući  za stranke u skladu s člankom 45. stavkom 2. Sporazuma kojim se propisuje sljedeće: „Vijeće može posebnim glasovanjem donijeti odluku o produljenju ovoga Sporazuma i nakon 31. prosinca 1995. godine za sljedeća razdoblja, od po najviše dvije godine svako Svaki član koji ne prihvaća takvo produljenje ovog Sporazuma obavijestit će o tome Vijeće te će prestati biti strankom Sporazuma od početka razdoblja produljenja.”.

               3.Stajalište koje treba donijeti u ime Unije

               Međunarodni sporazum o šećeru iz 1992. (dalje u tekstu: „Sporazum”) Zajednica je sklopila Odlukom 92/580/EEZ te je stupio na snagu 1. siječnja 1993. na razdoblje od tri godine do 31. prosinca 1995. Otad ga se redovito produljuje za daljnja razdoblja od dvije godine. Sporazum je posljednji put produljen odlukom Međunarodnog vijeća za šećer u lipnju 2015. i na snazi je do 31. prosinca 2017. Daljnje produljenje Sporazuma za dvije godine u interesu je Europske unije.

               Produljenje Sporazuma znači i produljenje doprinosa EU-a administrativnom proračunu Sporazuma i proizvodi pravne učinke. Navedeni doprinos unesen je u stavku 05 06 01 proračuna Europske unije (međunarodni poljoprivredni sporazumi).

               Svrha je ovog prijedloga zatražiti odobrenje Vijeća da Komisija, u ime Unije, u pisanom obliku obavijesti Međunarodno vijeće za šećer da Unija podržava produljenje Sporazuma do 31. prosinca 2019.

               Budući da produljenje Sporazuma proizvodi pravne učinke u Uniji, potrebno je stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđaju se odluke kojima se „utvrđuju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „presudno utječu na sadržaj propisa koje donese zakonodavac Unije”
                  2
               .

               4.1.2.Primjena u ovom predmetu

               Međunarodno vijeće za šećer tijelo je osnovano na temelju sporazuma, u ovom slučaju, Međunarodnog sporazuma o šećeru iz 1992.

               Akt koji treba donijeti Međunarodno vijeće za šećer akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 45 stavkom 2. Sporazuma.

               Predviđeni aktom ne dopunjuje se i ne mijenja institucijski okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta u odnosu na koji se donosi stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom predmetu

               Glavni cilj i sadržaj predviđenog akta odnose se na zajedničku trgovinsku politiku.

               Stoga je materijalna pravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               2017/0187 (NLE)

               Prijedlog

               ODLUKE VIJEĆA

               o utvrđivanju stajališta koje treba donijeti u ime Europske unije u Međunarodnom vijeću za šećer u pogledu produljenja Međunarodnog sporazuma o šećeru iz 1992.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Međunarodni sporazum o šećeru iz 1992. (dalje u tekstu: „Sporazum”) sklopljen je Odlukom Vijeća 92/580/EEZ
                  3
                te je stupio na snagu 1. siječnja 1993. na razdoblje od tri godine do 31. prosinca 1995. Otad ga se redovito produljuje za daljnja razdoblja od dvije godine. Posljednji je put produljen odlukom Međunarodnog vijeća za šećer u lipnju 2015.
                  4
                i na snazi je do 31. prosinca 2017.

               (2)U skladu s člankom 45. stavkom 2. Sporazuma, Međunarodno vijeće za šećer „može posebnim glasovanjem donijeti odluku o produljenju ovoga Sporazuma i nakon 31. prosinca 1995. godine za sljedeća razdoblja, od po najviše dvije godine svako. Svaki član koji ne prihvaća takvo produljenje ovog Sporazuma obavijestit će o tome Vijeće te će prestati biti strankom Sporazuma od početka razdoblja produljenja.”

               (3) Nakon 51. zasjedanja održanog 22. lipnja 2017. Međunarodno vijeće za šećer mora donijeti odluku u pogledu produljenja Međunarodnog sporazuma o šećeru iz 1992. za još dvije godine („predviđeni akt”). Odluka se donosi pisanim postupkom.

               (4)Budući da će produljenje Sporazuma za Uniju biti obvezujuće, potrebno je utvrditi stajalište koje u ime Unije treba donijeti u Međunarodnom vijeću za šećer.

               (5)Daljnje produljenje Sporazuma za dvije godine u interesu je Europske unije.

               (6)U skladu s člankom 17. stavkom 1. Ugovora o Europskoj uniji Uniju će u Međunarodnom vijeću za šećer zastupati Komisija,

               DONIJELO JE OVU ODLUKU:

               Članak 1.

               Međunarodno vijeće za šećer na svojem 51. zasjedanju u ime Unije donosi sljedeće stajalište:

               ovlastiti Komisiju da zauzme stajalište u korist produljenja Međunarodnog sporazuma o šećeru iz 1992. za daljnje razdoblje u trajanju do dvije godine.

                Članak 2.

               Akt Međunarodnog vijeća za šećer nakon donošenja se objavljuje u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu

                     Za Vijeće

                     Predsjednik

                        FINANCIJSKI IZVJEŠTAJ

                        Fin Stat/17/MK/ig/

                        rev1_3163147

                        agri.ddg3.g.4(2017)3127013

                        6.221.2017.1

                        DATUM: 11/07/2017

                        1.

                        NASLOV PRORAČUNA:

                        Poglavlje 05 06 MEĐUNARODNI ASPEKTI PODRUČJA POLITIKE POLJOPRIVREDE I RURALNOG RAZVOJA

                        05 06 01 Međunarodni poljoprivredni sporazumi

                        ODOBRENA SREDSTVA:

                        B2017: 8 105 849 €

                        DB2018: 7 228 000 €

                        2.

                        NASLOV:
                           Prijedlog odluke Vijeća o stajalištu koje treba zauzeti u ime Europske unije u Međunarodnom vijeću za šećer u pogledu produljenja Međunarodnog sporazuma o šećeru iz 1992.

                        3.

                        PRAVNA OSNOVA: Članak 207. u vezi s člankom 218. stavkom 9. Ugovora o funkcioniranju Europske unije.

                        4.

                        CILJEVI:

                        Produljenje postojećeg Međunarodnog sporazuma o šećeru za još dvije godine (1. 1. 2018. do 31. 12. 2019.) (nema utjecaja u 2017.).

                        5.

                        FINANCIJSKI UTJECAJ

                        RAZDOBLJE OD 12 MJESECI

                           (u milijunima EUR)

                        TEKUĆA FINANCIJSKA GODINA

                        2017.

                        (u milijunima EUR)

                        SLJEDEĆA FINANCIJSKA GODINA

                        2018. (u milijunima EUR)

                        5.0.

                        RASHODI

                        -
                              NA TERET PRORAČUNA EU-a
                           (POVRATI/INTERVENCIJE)

                        -
                              NACIONALNA TIJELA

                        -
                              OSTALO

                           0,49

                        5.1.

                        PRIHODI

                        -
                              VLASTITA SREDSTVA EU-a
                           (PRISTOJBE/CARINE)

                        -
                              NACIONALNI

                        2019.

                        (u milijunima EUR)

                        5.0.1.

                        PREDVIĐENI RASHODI

                        0,57

                        5.1.1.

                        PREDVIĐENI PRIHODI

                        5.2.

                        NAČIN IZRAČUNAVANJA: Na temelju pretpostavljenog procijenjenog broja glasova EU-a (koji se mijenja svake godine) i procijenjenog iznosa koji se u isplaćuje po glasu u britanskim funtama (GBP).

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        DA NE

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        6.2.

                        HOĆE LI BITI POTREBAN DODATNI PRORAČUN?

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        DA NE

                        Iznos koji se stvarno isplaćuje može varirati ovisno o konačnom broju glasova koje dobije EU, iznosu koji se u  isplaćuje po glasu u GBP iodnosu EUR/GBP na deviznoj tečajnici.

                     (1)
                  Odluka Vijeća (92/580/EEZ) od 13.11.1992.; SL L 379, 23.12.1992., str. 15.

                     (2)
                  Predmet C-399/12 Njemačka protiv Vijeća (OIV), ECLI:EU:C:2014:2258, točke 61.–64.

                     (3)
                  SL L 379, 23.12.1992., str. 15.

                     (4)
                  SL L 234, 8.9.2015., str. 6.